28.6.2006 Den Europæiske Unions Tidende L 174/5 RÅDETS DIREKTIV 2006/58/EF af 27. juni 2006 om ændring af direktiv 2002/38/EF hvad angår anvendelsesperioden for merværdiafgiftssystemet for radio- og tv-spredningstjenester og visse elektronisk leverede tjenesteydelser RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til direktiv 2002/38/EF af 7. maj 2002 om ændring og midlertidig ændring af direktiv 77/388/EØF hvad angår merværdiafgiftssystemet for radio- og tv-spredningstjene- ster og visse elektronisk leverede tjenesteydelser (1), særlig artikel 5, under henvisning til forslag fra Kommissionen, og ud fra følgende betragtninger: Den revision, der er omhandlet i artikel 5 i direktiv 2002/38/EF, er gennemført. Det fremgår af revisionen, at bestemmelserne i artikel 1 i direktiv 2002/38/EF har fungeret tilfredsstillende og nået deres mål. Den 29. december 2003 forelagde Kommissionen et forslag til direktiv vedrørende leveringsstedet mellem afgiftspligtige personer, der blev ændret ved dens forslag af 22. juli 2005 for at medtage leveringer fore- taget af afgiftspligtige personer til ikke-afgiftspligtige personer. I henhold til det ændrede forslag vil alle spred- ningstjenester og elektronisk leverede tjenesteydelser blive beskattet på forbrugsstedet. Den 4. november 2004 forelagde Kommissionen et forslag til direktiv om forenkling af de momsmæssige forpligtelser, der indeholder en mere generel elektronisk mekanisme end den, der er omhandlet i direktiv 2002/38/EF, for at lette opfyldelsen af de momsmæssige forpligtelser i forbindelse med grænseoverskridende tjene- steydelser. Selv om der er gjort betydelige fremskridt i retning af vedtagelse, på grundlag af ovennævnte lovgivningsforslag, af de nødvendige mere omfattende foranstaltninger, der (1) EFT L 128 af 15.5.2002, s. 41. vil træde i stedet for foranstaltningerne i artikel 1 i direktiv 2002/38/EF, har det ikke været muligt at vedtage de førstnævnte foranstaltninger inden udløbet af de sidstnævnte foranstaltninger den 30. juni 2006. På baggrund af vedtagelsen af sådanne mere omfattende foranstaltninger på kort eller mellemlang sigt og resulta- terne af ovennævnte revision er det hensigtsmæssigt, at de bestemmelser, der gælder for radio- og tv-sprednings- tjenester og visse elektronisk leverede tjenesteydelser, jf. stk. 1 i direktiv 2002/38/EF, anvendes indtil 31. december 2006, således at det indre marked kan fungere korrekt, og det kan sikres, at konkurrenceforvrid- ning fortsat undgås. I henhold til artikel 5 i direktiv 2002/38/EF træffer Rådet på grundlag af et forslag fra Kommissionen med enstem- mighed afgørelse om en sådan forlængelse af perioden, hvis det af praktiske årsager skønnes nødvendigt. Direktiv 2002/38/EF bør derfor ændres i overensstem- melse hermed. I betragtning af sagens hastende karakter og for at undgå et juridisk tomrum er det bydende nødvendigt, at der indrømmes en undtagelse fra den seksugersfrist, der er nævnt i del I, punkt 3, i protokollen om de nationale parlamenters rolle i Den Europæiske Union, der er knyttet som bilag til traktaten om Den Europæiske Union og til traktaterne om oprettelse af De Europæiske Fællesskaber — UDSTEDT FØLGENDE DIREKTIV: Artikel 1 Artikel 4 i direktiv 2002/38/EF affattes således: »Artikel 4 Artikel 1 anvendes indtil den 31. december 2006.…«